**PPKE BTK**

**ZÁRÓVIZSGA A KELETI NYELVEK ÉS KULTÚRÁK ALAPSZAK
KÍNAI SZAKIRÁNYÁN**

**Érvényes: 2024-től**

**I. A ZÁRÓVIZSGA RÉSZEI**

A kínai szakirányos záróvizsga az alábbi részekből áll:

* írásbeli rész: kínai nyelvi szintfelmérő vizsga (a szóbelitől eltérő napon)
* szóbeli rész:
* a szakdolgozat megvédése
* kínai történelem (tételek alapján)
* kínai irodalom (tételek alapján)
* kínai vallás- és eszmetörténet (tételek alapján)
* mai kínai társadalom és kultúra (tételek alapján)
* mai kínai nyelv (elbeszélgetés egy megadott témáról)

A záróvizsga minősítése a szakdolgozat minősítésének, a szakdolgozatvédés minősítésének, továbbá a részvizsgák minősítéseinek az átlaga egész számra kerekítve azzal a megkötéssel, hogy amennyiben bármelyik részminősítés elégtelen, úgy a záróvizsga minősítése is elégtelen. Amennyiben a záróvizsga minősítése elégtelen, de a hallgató a záróvizsga valamely részén elégtelennél jobb minősítést szerzett, úgy a későbbi záróvizsga kísérlet alkalmával csak az elégtelen minősítésű részeket kell megismételnie.

A záróvizsgát záróvizsga-bizottság előtt kell letenni, amelynek elnöke és legalább még két tagja van. A záróvizsga-bizottság legalább egy tagja egyetemi vagy főiskolai tanár, illetve egyetemi vagy főiskolai docens, továbbá egy tagja nem a Kínai Tanszék oktatója. A szakdolgozatvédéshez a záróvizsga bizottságba a jelölt vizsgájának idejére meg kell hívni a szakdolgozat bírálóját, illetve bírálóit is.

**II. TÉTELSOROK ÉS KÖTELEZŐ IRODALOM**

**III.1 TÖRTÉNELEM**

**III.1.1. Tételek**

1. A kínai őskor. Kulturhéroszok, legendás uralkodók, szent állatok. Neolit kori civilizációk, a legendás Xia-dinasztia és Shang-Yin, az első igazoltan létezett kínai dinasztia.

2. A Zhou-dinasztia. A fejedelemségek megerősödése, a Tavaszok és őszök korszak, a Hadakozó fejedelemségek kora.

3. A Qin-dinasztia, a császárság kezdete. Kína első császára, Qin Shihuang. A központosított állam és sajátosságai, a dinasztia bukása és annak okai.

4. A Han-dinasztia. A Han Birodalom terjeszkedése, gazdasága és társadalma. A dinasztia hanyatlása, a Xin-dinasztia (Wang Mang uralkodása) és a Keleti Han. A Han-ház bukása.

5. Kína középkora, a széttagoltság időszaka. A Három királyság, az Északi és déli dinasztiák kora, Nyugati Jin, Északi Wei.

6. A Sui- és a Tang-dinasztia. Eseménytörténet, közigazgatás, mezőgazdaság, társadalom. A birodalom felbomlása, az Öt dinasztia és a Tíz királyság kora.

7. Kína ezüstkora: a Song-dinasztia. Eseménytörténet. A középkori gazdasági forradalom. A társadalom átalakulása, a mezőgazdaság és a városok fejlődése, kereskedők, piacok, tudomány.

8. A mongol birodalom és a Yuan-dinasztia. Mongol hódítás és berendezkedés Kínában. Kubiláj kán tevékenysége.

9. Az utolsó nemzeti dinasztia: a Ming-ház. Hongwu és Yongle császár tevékenysége. A birodalom fénykora és bukása.

10. A Qing-dinasztia 1793-ig. Mandzsu hódítás és konszolidáció. Kangxi, Yongzheng és Qianlong. Kapcsolatok a Nyugattal.

11. Kína a 19. században. Az ópiumháborúk, a taiping-felkelés, a kínai–francia és a kínai–japán háború, a száznapos reform.

12. A bokszer-felkelés, Sun Yat-sen mozgalma és a wuchangi felkelés. A kínai császárság bukása.

13. Kína az 1910-20-as években: a köztársaság első évei, Yuan Shikai és a hadurak országlása. A május 4. mozgalom, a Kínai Kommunista Párt megalapítása, Sun Yat-sen kantoni kormányai.

14. A nanjingi évtized, Chiang Kai-shek kormánya. A kommunista tanácsterületek és a hosszú menetelés. A xi’ani incidens, a japánellenes háború és a kínai polgárháború.

15. A Kínai Népköztársaság első évtizede a kikiáltástól a nagy ugrásig: a józan országépítés évei, a földreform, a politikai kampányok és a nagy ugrás. Kína külkapcsolatai: koreai háború, kínai-szovjet barátság.

16. Kína az 1960-as években: a kiigazítás és a kulturális forradalom első évei. Kína külkapcsolatai: elszigetelődés, kínai–szovjet vita.

17. Kína az 1970-es években: Lin Biao bukása, Mao halála, a kulturális forradalom utolsó évei. Kína külkapcsolatai: kínai–amerikai közeledés, az elszigetelődés vége. A négyek bandájának bukása és Hua Guofeng korszaka.

18. A reform és nyitás első évtizede (1978–1989). Deng Xiaoping reformjai: a mezőgazdaság és az ipar átalakítása, a különleges gazdasági övezetek és a piacosítás. Politikai kampányok és a Tiananmen téri események.

19. Kína az 1990-es években: gazdaság, politika és külkapcsolatok Jiang Zemin és a „harmadik nemzedék” korában.

20. Kína a 2000-es években gazdaság, politika és külkapcsolatok Hu Jintao és a „negyedik nemzedék” korában.

21. A Kínai Kommunista Párt felépítése és a Kínai Népköztársaság államszervezete.

**III.1.2. Ajánlott irodalom**

* Blunden, Mark: *A kínai világ atlasza.* Budapest, Helikon, 1995.
* Dawson, Raymond. *A kínai civilizáció világa.* Budapest, Osiris Kiadó, 2002.
* Gernet, Jacques: *A kínai civilizáció története.* Budapest, Osiris Kiadó, 2005.
* Jordán Gyula: *Kína története.* [XX. század.] Budapest, Aula, 1999.
* Jordán Gyula–Tálas Barna: *Kína a modernizáció útján a XIX–XX. században.* Budapest, Napvilág, 2005.
* Polonyi Péter: *Kína története.* Budapest, Maecenas Könyvkiadó, 1994.
* Salát Gergely: *A régi Kína története.* Budapest, ELTE Konfuciusz Intézet, 2010.

**III. 2. IRODALOMTÖRTÉNET**

**III.2.1. Tételek**

1. A *Dalok könyve (Shijing).*

2. A kínai történetírás: a *Shujing,* a *Chunqiu* és kommentárjai, a *Shiji,* a *Hanshu* és a későbbi művek.

3. Qu Yuan, a *Chuci,* a Han-kori *fu* és a *Zenepalota*.

4. A Hat dinasztia korának költészete és irodalomelmélete.

5. A Tang-kori líra.

6. A novella gyökerei, a Tang-kori *chuanqi* irodalom, a *guwen yundong* és a Song-kori *ci* költészet.

7. A Yuan-kori színjáték.

8. A Ming-kori regény: A *Sanguo yanyi,* a *Shuihu zhuan,* a *Xiyou ji* és a *Jin Ping Mei.*

9. A Ming-kori *huaben* irodalom, a Qing-kori novella- és regényirodalom.

10. A modern irodalom kezdetei.

11. A modern elbeszélő irodalom 1.: A novella fejlődése a 20. század elejétől az 1940-es évekig.

12. A modern elbeszélő irodalom 2.: A regény fejlődése a 20. század elejétől az 1940-es évekig.

13. A „beszélt dráma" kialakulása Kínában: Cao Yu, Guo Moruo, Lao She.

**III.2.2. Ajánlott irodalom**

***III.2.2.1. Klasszikus költészet***

A kínai versszövegek elérhetőek a [www.wengu.tartarie.com](http://www.wengu.tartarie.com) illetve a [www.chinapoesy.com](http://www.chinapoesy.com) oldalakon.

* Csibra Zsuzsanna: *Klasszikus kínai költészet*. Jegyzet, PPKE, Budapest, 2013
* Csibra Zsuzsanna: *Tenyérnyi selymen végtelen tér. Kínai költők magyarul*. Bp., 2006
* *Dalok könyve.* Bp., 1994
* *A kínai költészet elméletéből*. Ford. és szerk. Tőkei Ferenc, Bp., 1998
* *Kínai-magyar irodalmi szöveggyűjtemény I-II.* Ford. és szerk. Tőkei Ferenc, Bp., 1997
* *Klasszikus kínai költők.* Bp., 1967
* *Tizenkilenc régi vers.* Ford. és szerk. Tőkei Ferenc, Bp., 1996
* Tőkei Ferenc: Esztétika a régi Kínában. Budapest, Magiszter Társadalomtudományi Alapítvány, 2006.
* Tőkei Ferenc: *Műfajelmélet Kínában a III-IV. században*. Bp., 1967 [A könyv anyaga megtalálható az *Esztétika a régi Kínában* című kötetben]
* Tőkei Ferenc-Miklós Pál: *A kínai irodalom rövid története*. Bp., 1960
* *A Zenepalota verseiből.* Ford. és szerk. Tőkei Ferenc, Bp., 1997

***III.2.2.2. Klasszikus próza és dráma***

* Cao Xueqin–Kao O: *A vörös szoba álma I-II.* [Franz Kuhn rövidített német szövegéből] ford. Lázár György, a versbetéteket ford. Szerdahelyi István, az előszót írta Tőkei Ferenc] Budapest, Európa Könyvkiadó, 1959.
* Fa-hien (Fa-hszien): *Feljegyzések a buddhista országokról.* Tőkei Ferenc fordítása.
Elektronikus kiadás: Terebess Ázsia E-Tár, Magyar Elektronikus Könyvtár.
* *A fej nélküli szellem. Régi kínai komédiák.* Vál., ford., az utószót és a jegyzeteket írta Kalmár Éva, a verseket ford. Eörsi István. Budapest, Európa Könyvkiadó, 1978.
* *Klasszikus kínai elbeszélések*. Ford. Csongor Barnabás et al., A verseket ford. Kalász Márton et al. Vál. és az előszót írta Tőkei Ferenc. Budapest, Európa Könyvkiadó, 1962.
* Li Hszing-tao: *A krétakör.* Ford. és az utószót írta Tőkei Ferenc. A verseket ford. Garai Gábor. Budapest, Magyar Helikon, 1960. (Megtalálható Tőkei Ferenc: *Kínai mesék és drámák* című kötetében).
* *Az olajárus és a kurtizán. Négy elbeszélés a Csin ku csi kuan gyűjteményből*. Ford. Kemény Katalin. Az utószót írta Tőkei Ferenc. Budapest, Európa Könyvkiadó, 1958.
* Pu Szung-ling: *A pokolbíró. Kísértethistóriák és más különös történetek*. Ford. Tőkei Ferenc, 2. átdolg. kiad., Budapest, Nippon Grafikai Stúdió, 1995.
* Pu Szung-ling: *Furcsa históriák.* Ford., az utószót és a jegyzeteket írta Tőkei Ferenc. Budapest, Magyar Helikon, 1959. (Megtalálható Tőkei Ferenc: *Kínai mesék és drámák* című kötetében.)
* *A rászedett kísértet. Régi kínai kísértethistóriák és más különös történetek.* Vál., szerk., az utószót és a jegyzeteket írta: Tőkei Ferenc, ford. Csongor Barnabás, Bp. 1995. (Megtalálható Tőkei Ferenc: *Kínai mesék és drámák* című kötetében.)
* Si Naj-an: *Vízparti történet* I-III. Ford., a jegyzeteket és az utószót írta Csongor Barnabás, 2., bőv. kiad., Budapest, Európa Könyvkiadó, 1977.
* *Szép asszonyok egy gazdag házban (Csin Ping Mej)*. Ismeretlen kínai szerző regénye a XVI. század végéről. Franz Kuhn német szövegéből ford. Mátrai Tamás, a verseket ford. Pór Judit, az utószót írta Tőkei Ferenc. Budapest, Európa Könyvkiadó, 1964.
* Tőkei Ferenc: *Kínai mesék és drámák. Összegyűjtött műfordítások.* Budapest, Magiszter Társadalomtudományi Alapítvány, 2009.
* Vu Cseng-en: *Nyugati utazás avagy a majomkirály története* I-II. Ford., a jegyzeteket és a bevezetőt írta Csongor Barnabás, Európa Könyvkiadó, Budapest, 1969.
* Vu Csing-ce: *Írástudók*. Kínai eredetiből ford. ls az utószót írta Polonyi Péter. Budapest, Európa Könyvkiadó, 1966.

***III.2.2.3. Modern irodalom***

* Cao Jü: *Zivatar*. Színmű négy felvonásban. Kínai eredetiből ford. és az utószót írta Miklós Pál. Budapest, Európa Könyvkiadó, 1959.
* Kuo Mo-zso: *Csü Jüan.* Tragédia öt felvonásban, Kínai eredetiből ford. és az utószót írta Miklós Pál. Budapest, Európa Könyvkiadó, 1959.
* Lao Sö: *Teaház.* Színmű három felvonásban. Kínaiból ford. és az utószót írta Miklós Pál. Budapest, Európa Könyvkiadó, 1960.
* Lu Hszin: *A-Q hiteles története.* Válogatott elbeszélések. Ford. R. Bakonyi Vali et al., A bevezető tanulmányt és a jegyzeteket írta, a fordításokat az eredeti kínai szövegekkel egybevetette Mészáros Vilma. Budapest, Új Magyar Könyvkiadó, 1956.
* Lu Hszün: *Irodalom, forradalom, társadalom*. Irodalompublicisztikai írások. Vál. és ford., az utószót és a jegyzeteket írta Galla Endre. Budapest, Európa Könyvkiadó, 1981.

**III.3.** **KÍNAI VALLÁS- ÉS ESZMETÖRTÉNET**

**III.3.1. Tételek**

1. A Shang-kor vallása

2. A *Változások könyve (Yijing)*

3. Konfuciusz és a *Lunyu*

4. A konfucianizmus idealista irányzatának képviselője: Menciusz (Mengzi). A konfuciánus realista: Xunzi.

5. Mozi, Konfuciusz első ellenfele.

6. A neokonfucianizmus és Zhu Xi.

7. A legizmus és fő képviselője: Han Feizi.

8. A taoizmus alapjai: Laozi és a *Daodejing.*

9. A taoizmus későbbi képviselői: Zhuangzi és Liezi

10. Taoizmus a Han-kor után: a Mennyei Mesterek szektája, a Legfelsőbb Tisztaság szekta, és a Szellemi Kincs

11. A buddhizmus kezdete Kínában: a kezdetek és a buddhista iskolák megjelenése

12. A *huayan* buddhizmus

13. A *tiantai* iskola

14. A *chan* buddhizmus

**III.3.2. Ajánlott irodalom**

* „A buddhizmus Kínában.” In: Skilton, Andrew: *A buddhizmus rövid története*. Corvina Kiadó, 1997, pp 130-137.
* Vasziljev Leonyid Szergejevics: *Kultuszok, vallások és hagyományok Kínában.* Budapest: Gondolat Kiadó, 1977.
* Fung Yu-lan: *A* *kínai filozófia rövid története*. Osiris, Budapest, 2003.
* Hamar Imre: *A kínai buddhizmus története.* Egyetemi jegyzet. Budapest, ELTE BTK Kelet-ázsiai Tanszék, 2004.
* Konfuciusz:*Beszélgetések és mondások.* Ford., bev. és jegyzetekkel ell. Tőkei Ferenc. Szeged: Szukits Könyvkiadó, 1995. (Megtalálható Tőkei Ferenc *Kínai filozófia* című kötetében.)
* Kósa Gábor: *Kínai filozófia- és vallástörténet.* Budapest, 2006.
* Kósa Gábor – Várnai András (szerk.): *Bölcselők az ókori Kínában.* Budapest, Magyar Kína-kutatásért Alapítvány, 2013.
* Laozi: *Tao te King. Az Út és Erény Könyve*. Weöres Sándor fordítása Tőkei Ferenc prózafordítása alapján. Budapest, Tercium Kiadó, 1994.
* Tőkei Ferenc (vál. ford.): *Kínai filozófia:* *Ókor I-III.* Szöveggyűjtemény. Budapest, Akadémiai Kiadó, 1962–67, 1980, 1986; Budapest, Magiszter Társadalomtudományi Alapítvány, 2005.

**III.4. A MAI KÍNAI TÁRSADALOM ÉS KULTÚRA**

A mai kínai társadalommal és kultúrával kapcsolatos ismeretekről a 2017-ben és később végző hallgatóknak kell számot adniuk a záróvizsgán.

**III.4.1. Tételek**

1. Kína népessége, népességszerkezete, demográfiai jellemzők, demográfiai átalakulás, egy-gyerek politika, az egy-gyerek politika következményei.

2. Városi társadalom, városi alkalmazottak, városi gazdasági rendszer, vidéki gazdasági rendszer, a vidéki társadalom alapegységei, mezőgazdasági kollektívák, TVE-k, város-vidék ellentét, a *hukou*-rendszer.

3. Életszínvonal, jövedelmek, vidéki-városi szegénység, egyenlőtlenségek.

4. A hagyományos kínai társadalom jellemzői, alapegységei, társadalmi változások, társadalmi osztályok, a középosztály felemelkedése.

5. A hagyományos vallások Kínában, a vallások helyzete Kínában, a vallási tevékenységeket szabályozó törvények, a kereszténység a Mao utáni időszakban, a konfucianizmus hatása.

6. A hagyományos kínai gazdaság, gazdasági forradalom a Song-korban. A maói korszak modernizációs kísérlete 1949–76 között. 1978: a reform és nyitás politikája, a gazdaság fejlődése 1978-tól, az 1980-as és 1990-es évek gazdasági átalakulásának két szakasza, a fenntartható gazdasági fejlődés.

7. A kínai család szerkezete, házasság, házassági törvények, a kínai nők státusza, a globalizáció és a kínai nők helyzete.

**III.4.2. Ajánlott irodalom**

* Benson, Linda: *China since 1949*. Harlow, Longman, 2002.
* Jordán Gyula: *Kína története.* [XX. század.] Budapest, Aula, 1999.
* Vasziljev L. Sz.: *Kultuszok, vallások és hagyományok Kínában.* Budapest, Gondolat, 1977.

**III.5. Modern kínai nyelv**

**Témakörök**

1. 家庭。请介绍你的家庭。介绍你的父亲和母亲。

2. 理想家庭。男女平等。妇女地位。

3. 恋爱与婚姻。分手的理由。你觉得妇女结婚后应不应该工作？你觉得婚姻法应该对离婚有所限制吗？

4. 有一种爱。请介绍一下你的兴趣爱好。

5. 外语学习。学习外语的困难和经验。学外语的重要性。汉语真奇妙。在学汉语的过程中，你是怎样克服困难的？学汉语的感受和经验。

6. 性格能决定命运吗？请谈谈如何交友或你的交友方式。请介绍你最喜欢的一位朋友。

7. 求职与就业。应聘面试。如果你去某公司应聘，你该注意哪些问题？选择工作单位时要考虑哪些因素？

8. 你喜欢旅行团旅游还是自由行？为什么？介绍人们的度假方式。介绍旅游的经历。

9. 教育孩子。对“打骂是教育孩子的唯一的方法”？父母应该以什么样的方法关爱孩子？谈谈你对减负的看法。

10. 健康的生活方式。吸烟有害健康。健康长寿的秘诀。谈谈你对减肥的看法。

11. 休闲娱乐。介绍中国人和匈牙利人的娱乐方式。

12. 污染与环境。身边的污染。请说说你对环境保护的看法。你能为环境做什么？

13. 电视的价值。电视是良师益友，也有人说电视是危险的伙伴。你同意哪种说法？为什么？

14. 你眼中的中国。对中国的印象。难忘的经历。

15. “公交优先”。城市交通拥挤的问题，你会选择什么出行方式。城市生活中还缺少点什么？

16. 生命在于运动。运动的好处。你平常用什么方式锻炼？介绍匈牙利传统的体育运动。

17. 饮食。饮食文化。吃在中国。介绍中国和匈牙利饭菜。

18. 幸福是什么？对“钱多就是幸福”的看法。

19. 介绍布达佩斯。布达佩斯的名胜古迹。

20. 网络与生活。网络带来的问题。